

**ประกาศสภาองค์การบริหารส่วนตำบลกุแหระ**

เรื่อง รายงานผลการประชุมสภาสมัยวิสามัญ สมัยที่ 1 ครั้งที่ ๑ ประจำปี พ.ศ. ๒๕62

**\*\*\*\*\*\*\*\*\*\*\*\*\*\*\*\*\*\***

ตามที่สภาองค์การบริหารส่วนตำบลกุแหระ ได้กำหนดให้มีการประชุมสภาสมัยวิสามัญ สมัยที่ 1

ครั้งที่ ๑ ประจำปี ๒๕62 เมื่อวันพฤหัสบดี ที่ 18 เมษายน ๒๕62 เวลา ๑0.๐๐ น. ณ ห้องประชุมสภาองค์การบริหารส่วนตำบล ตามมาตรา ๕๓ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และแก้ไขเพิ่มเติมจนถึงปัจจุบัน นั้น

จึงอาศัยอำนาจตามความนัยมาตรา ๕๓ และมาตรา ๕๔ แห่งพระราชบัญญัติสภาตำบลแลองค์การ

บริหารส่วนตำบล พ.ศ. ๒๕๓๗ ประกอบกับข้อ ๓๓ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ ประธานสภาองค์การบริหารส่วนตำบลกุแหระจึงได้ปิดประกาศรายงานผลการประชุมที่สภาท้องถิ่นมีมติรับรองแล้วให้ประชาชนทราบ

จึงประกาศให้ทราบโดยทั่วกัน

ประกาศ ณ วันที่ 23 เมษายน พ.ศ. ๒๕62

(นายไพรสุริยันต์ ชำนาญกิจ)

ประธานสภาองค์การบริหารส่วนตำบลกุแหระ

**สำเนา**

**รายงานการประชุมสภาองค์การบริหารส่วนตำบลกุแหระ**

**สมัยสามัญ สมัยที่ 3 ครั้งที่ 1/๒๕62**

**วันที่ 15 สิงหาคม ๒๕62**

**เวลา 10.00 น.**

**ณ ห้องประชุมสภาองค์การบริหารส่วนตำบลกุแหระ**

**\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| 1  2  3  4  5  6  7  8  9  10  11  12  13  14 | นายไพรสุริยันต์ ชำนาญกิจ  นายอัมรินทร์ ใจดี  นายสุพรชัย แผ่นศิลา  นายอนันต์ ไกรนรา  นายเจริญ พรหมรักษ์  นายพงศ์เทพ ช่วยนาค  นายสันติศักดิ์ เพชรอาวุธ  นายจักรินทร์ อินทวงศ์  นายสมพร พงค์ทองเมือง  นายสมเกียรติ พรหมทอง  นายปรึกษา ชัยวิชิต  นายณรงค์ศักดิ์ ตรีชัย  นายทวีศักดิ์ สุดวิลัย  นายอรุณศักดิ์ ชูแก้ว | ประธานสภาฯ  รองประธานสภาฯ  ส.อบต. หมู่ที่ 1  ส.อบต. หมู่ที่ 1  ส.อบต. หมู่ที่ 2  ส.อบต. หมู่ที่ 5  ส.อบต. หมู่ที่ 5  ส.อบต. หมู่ที่ 6  ส.อบต. หมู่ที่ 6  ส.อบต. หมู่ที่ 7  ส.อบต. หมู่ที่ 7  ส.อบต. หมู่ที่ 8  ส.อบต. หมู่ที่ 8  เลขานุการสภาฯ | ไพรสุริยันต์ ชำนาญกิจ  อัมรินทร์ ใจดี  สุพรชัย แผ่นศิลา  อนันต์ ไกรนรา  เจริญ พรหมรักษ์  พงศ์เทพ ช่วยนาค  สันติศักดิ์ เพชรอาวุธ  จักรินทร์ อินทวงศ์  สมพร พงค์ทองเมือง  สมเกียรติ พรหมทอง  ปรึกษา ชัยวิชิต  ณรงค์ศักดิ์ ตรีชัย  ทวีศักดิ์ สุดวิลัย  อรุณศักดิ์ ชูแก้ว |  |

**ผู้ขาดการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| **1.** | -- | -- | -- | **--** |

**ผู้ลาการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| **1.** | **---** | **---** | **---** | **---** |

-2-

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **รายชื่อ** | **ตำแหน่ง** | **ลงชื่อ** | **หมายเหตุ** |
| 1.  2.  3. | นายสุจิต ชำนาญกิจ  นายอดุลย์ ชนะพล  นายสุวรรณรัตน์ บุญทอง | นายก อบต.  รองนายก  เลขานุการนายกฯ | สุจิต ชำนาญกิจ  อดุลย์ ชนะพล  สุวรรณรัตน์ บุญทอง |  |

**เริ่มประชุมเวลา** 10.00 น.

**ระเบียบวาระการประชุม**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**ระเบียบวาระที่ ๒ เรื่องรับรองรายงานการประชุมครั้งที่ผ่านมา**

สมัยวิสามัญ สมัยที่ 2 ครั้งที่ 1 ประจำปี 2562 เมื่อวันที่ 14 มิถุนายน 2562

**ระเบียบวาระที่ ๓ เรื่องเสนอเพื่อทราบ**

3.1. .................................................................................................

3.2. ..................................................................................................

**ระเบียบวาระที่ ๔ เรื่องเสนอเพื่อพิจารณา**

๔.๑ เรื่องพิจารณาให้ความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ.2563 (วาระที่1) วาระรับหลักการ

ระเบียบวาระที่ ๕ เรื่องอื่น ๆ (ถ้ามี)

-- เมื่อเวลา 10.๐๐ น. นายอรุณศักดิ์ ชูแก้ว เลขานุการสภา ฯ ได้ให้สัญญาณเข้าห้องประชุม เพื่อตรวจสอบองค์ประชุม ปรากฏว่าครบองค์ประชุม จึงได้เชิญประธานสภาฯ จุดธูป เทียน บูชาพระรัตนตรัย กล่าวเปิดการประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธานสภาฯ นายไพรสุริยันต์ ชำนาญกิจ ได้กล่าวทักทายที่ประชุมและแจ้งว่าวันนี้เป็นการประชุมสภาสมัยสามัญ สมัยที่ 3 ครั้งที่ 1 ประจำปี 2562

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

สมัยวิสามัญ สมัยที่ 2 ครั้งที่ 1 ประจำปี 2562 เมื่อวันที่ 14 มิถุนายน 2562

ประธานสภาฯ . ขอเชิญ เลขานุการสภาฯ อ่านรายงานการประชุสภาฯ ครั้งที่ผ่านมา ให้ที่ประชุมพิจารณารับรอง

เลขานุการ....

-3-

เลขานุการสภา .ได้อ่านรายงานการประชุมสภาฯ สมัยวิสามัญ สมัยที่ 2 ครั้งที่ 1

ประจำปี 2562 เมื่อวันที่ 14 มิถุนายน 2562 ให้ที่ประชุมรับรอง

ที่ประชุม ที่ประชุมมีมติ

รับรอง 12 เสียง

ไม่รับรอง - เสียง

งดออกเสียง 1 เสียง

**ระเบียบวาระที่ ๓ เรื่องเสนอเพื่อทราบ**

นายก อบต.กราบเรียนประธานสภาฯ ผม นายสุจิต ชำนาญกิจ นายก อบต. ผมมีเรื่องที่จะแจ้งให้ที่ประชุมทราบ จำนวน 3 เรื่อง ด้วยกัน

1.เรื่อง การกักเก็บน้ำเพื่อผลิตน้ำประปาเป็นแหล่งน้ำดิบของ หมู่ที่ 2,3,4 และ หมู่ที่ 8 ตอนนี้ผมได้รายงานให้ทางอำเภอทราบแล้ว ซึ่งอยู่ในช่วงจะดำเนินการแก้ไขจึงขอแจ้งให้ท่านสมาชิกทราบว่าตอนนี้ผมได้ขอเครื่องจักรเครื่องสูบน้ำขนาดใหญ่ไปยังผู้ว่าราชการจังหวัดเพื่อประสานไปยังสำนักงานป้องกันและบรรเทาสาธารณภัยเห็นชอบและต้องรอให้อธิบดีกรมฯอนุมัติก่อน เพื่อนำมากักเก็บน้ำให้กับหมู่บ้านที่ขาดแคลนน้ำ ซึ่งตอนนี้หมู่บ้านที่ขาดแคลนน้ำได้แก่ หมู่ที่ 3,4,6 และ หมู่ที่ 7 ที่ต้องสำรองน้ำในสระอ่างเก็บน้ำมาใช้ ไม่มีน้ำมาเติมแต่ถ้าไม่ไหวจริงๆเราก็ต้องแจกจ่ายน้ำต่อไป จึงขอให้เพื่อนสมาชิกเฝ้าระวังสถานการณ์เพื่อจะได้แก้ไขปัญหาได้ล่วงหน้าต่อไป

2. เรื่อง การก่อสร้างถนนลาดยาง หมู่ที่ 8 ซึ่งโครงการนี้เป็นโครงการขององค์การบริหารส่วนจังหวัดนครศรีธรรมราช โดยได้แจ้งให้ผมทราบว่าตอนนี้อยู่ในขั้นตอนจัดซื้อจัดจ้างอยู่กำลังหาผู้รับจ้างอยู่

3. เรื่องการลงทะเบียนผู้สูงอายุ วันนี้ทางกรมฯได้เปิดให้คีย์ข้อมูลแล้ว ผมขอให้เพื่อนสมาชิกประชาสัมพันธ์ให้ราษฎรในพื้นที่ทราบว่าผู้ที่เกิด ตั้งแต่ วันที่ 30 กันยายน 2502 ถึง วันที่ 29 กันยายน 2503 ให้มาลงทะเบียนผู้สูงอายุได้ สำหรับคนที่เกิดวันที่ 30 กันยายน 2503 ยังไม่สามารถลงทะเบียนได้ จึงขอให้เพื่อนสมาชิกช่วยประชาสัมพันธ์ให้ราษฎรในพื้นที่ได้รับทราบด้วย

ที่ประชุม รับทราบ

**ระเบียบวาระที่ 4 เรื่องเสนอเพื่อพิจารณา**

* 1. ให้ความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ. 2563 (วาระที่ 1) วาระรับหลักการแห่งร่างข้อบัญญัติงบประมาณรายจ่ายประจำปี พ.ศ. 2563

ประธานสภาฯ กล่าวว่า ด้วยนายก อบต. ได้เสนอญัตติร่างข้อบัญญัติงบประมาณ

รายจ่าย...

-4-

รายจ่ายประจำปีงบประมาณ พ.ศ. 2563 เพื่อให้สภาฯ พิจารณาใน

วาระที่ 1 วาระรับหลักการ ต่อไปขอเชิญนายก อบต. ได้แถลง

งบประมาณต่อสภาฯ

นายก อบต. กราบเรียน ประธานสภาฯ บัดนี้ ถึงเวลาที่คณะผู้บริหารของ อบต.

กุแหระ จะได้เสนอร่างข้อบัญญัติงบประมาณรายจ่ายประจำปีงบประมาณ 2563 ต่อสภาฯ อีกครั้งหนึ่ง ฉะนั้น ในโอกาสนี้คณะผู้บริหาร อบต.กุแหระ จึงขอชี้แจงให้ท่านประธานสภาฯ และสมาชิกสภาฯทุกท่าน ได้ทราบถึงสถานะการคลัง ตลอดจนหลักการและแนวนโยบายการดำเนินการ พ.ศ. 2563 ดังต่อไปนี้

1. **สถานะการคลัง**

1.1 งบประมาณรายจ่ายทั่วไป

ในปีงบประมาณ พ.ศ. 2562 ณ วันที่ 9 สิงหาคม2562

องค์กรปกครองส่วนท้องถิ่นมีสถานะการเงิน ดังนี้

* + 1. เงินฝากธนาคาร จำนวน 25,971,862.21 บาท
    2. เงินสะสม จำนวน 6,052,769.67 บาท
    3. เงินทุนสำรองเงินสะสมจำนวน 7,638,844.79บาท
    4. รายได้ที่ได้กันเงินไว้แบบก่อหนี้ผูกพันและยังไม่ได้เบิกจ่าย จำนวน 2 โครงการ รวม 1,988,582 บาท
    5. รายการที่ได้กันเงินไว้โดยยังไม่ได้ก่อหนี้ผูกพัน จำนวน 4 โครงการ รวม 358,240 บาท

1.2 เงินกู้คงค้าง จำนวน 0.00 บาท

2. **การบริหารงบประมาณ ในปีงบประมาณ 2562 ณ วันที่ 9 สิงหาคม 2562**

(1) รายรับจริง จำนวน 39,357,247.47 บาท ประกอบด้วย หมวดภาษีอากร จำนวน 119,181.21 บาท

หมวดค่าธรรมเนียม ค่าปรับ และใบอนุญาต จำนวน 278,687.60 บาท

หมวดรายได้จากทรัพย์สิน จำนวน 152,944.35 บาท

หมวดรายได้จากสาธารณูปโภคและการพานิชย์ จำนวน 0.00 บาท

หมวดรายได้เบ็ดเตล็ด จำนวน 197,020 บาท

หมวดรายได้จากทุน จำนวน 0.00 บาท

หมวดภาษีจัดสรร จำนวน 17,982,779.31 บาท

หมวดเงินอุดหนุนทั่วไป จำนวน 20,626,635 บาท

(๒) เงินอุดหนุน...

-5-

(2) เงินอุดหนุนที่รัฐบาลให้โดยระบุวัตถุประสงค์ จำนวน 5,579,500 บาท

(3) รายจ่ายจริง จำนวน 29,760,953.07 บาท ประกอบด้วย

งบกลาง จำนวน 8,352,395.50 บาท

งบบุคลากร จำนวน 8,977,980 บาท

งบดำเนินงาน จำนวน 6,890,397.57 บาท

งบลงทุน จำนวน 3,431,180 บาท

งบรายจ่ายอื่น จำนวน 0.00 บาท

งบเงินอุดหนุน จำนวน 2,109,000 บาท

(4) รายจ่ายที่จ่ายจากเงินอุดหนุนที่รัฐบาลให้โดยระบุ

วัตถุประสงค์ จำนวน 5,579,500 บาท

(5) รายจ่ายที่จ่ายจากเงินสะสม จำนวน 2,652,500 บาท

(6) รายจ่ายที่จ่ายจากเงินทุนสำรองเงินสะสม จำนวน

3,976.000 บาท

(7) รายจ่ายที่จ่ายจากเงินกู้ จำนวน 0.00 บาท

1. **งบประมาณรายรับ ทั้งหมด 49,879,220 บาท แยกเป็น**

1.1 รายได้จัดเก็บ รวม 664,220 บาท

1.2 รายได้ที่รัฐบาลจัดสรร 23,670,000 บาท

1.3 รายได้ที่รัฐบาลอุดหนุน 25,545,000 บาท

**๒. ประมาณการรายจ่าย ทั้งหมด 49,879,220 บาท**

**แยกเป็น**

2.1. งบกลาง 11,713,540 บาท

2.2. งบบุคลากร 12,922,050 บาท

2.3. งบดำเนินงาน 14,443,630 บาท

2.4. งบลงทุน 8,375,000 บาท

2.5. งบรายจ่ายอื่น 25,000 บาท

2.6. งบเงินอุดหนุน 2,400,000 บาท

ในการจัดทำร่างข้อบัญญัติงบประมาณรายจ่ายประจำปีงบประมาณ พ.ศ. 2563 สำหรับปีนี้ในส่วนของรายได้ที่เราประมาณการรายรับไว้

**รายได้จัดเก็บเอง**

- หมวดภาษีอากร จากปีที่ผ่านมาประมาณการไว้ จำนวน

150,000 บาท สำหรับปีนี้ จำนวน 155,000 บาท ซึ่งเพิ่มขึ้นจากปีที่ผ่านมา

หมวดค่า...

-6-

- หมวดค่าธรรมเนียม ค่าปรับ และใบอนุญาต ปีที่แล้วประมาณการไว้ จำนวน 332,500 บาท ปีนี้ จำนวน 350,500 บาท ซึ่งเพิ่มขึ้นจากปีที่ผ่านมา

- หมวดรายได้จากทรัพย์สิน ปีที่แล้วประมาณการไว้ จำนวน 100,000 บาท ปีนี้ จำนวน 107,720 บาท ซึ่งเพิ่มขึ้นจากปีที่ผ่านมา

- หมวดรายได้เบ็ดเตล็ด ปีที่แล้วประมาณการไว้ จำนวน 51,500 บาท ปีนี้ จำนวน 51,000 บาท น้อยกว่าปีที่ผ่านมา

รวมรายได้จัดเก็บเอง จำนวน 664,220 บาท

รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น

หมวดภาษีจัดสรร จำนวน 23,670,000 บาท

รวมรายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น จำนวน 23,670,000 บาท

รายได้ที่รัฐบาลอุดหนุนให้องค์กรปกครองส่วนท้องถิ่น

หมวดเงินอุดหนุนทั่วไป จำนวน 25,545,000 บาท

รวมรายได้ที่รัฐบาลอุดหนุนให้องค์กรปกครองส่วนท้องถิ่น จำนวน 49,879,220 บาท

ซึ่งเป็นงบแบบสมดุลคือรายรับเท่ากับรายจ่าย

งบประมาณรายจ่ายทั่วไป จ่ายจากรายได้จัดเก็บเอง หมวดภาษีจัดสรร และหมวดเงินอุดหนุนทั่วไป เป็นจำนวนรวมทั้งสิ้น 49,879,220 บาท โดยแยกรายละเอียดตามแผนงานได้ ดังนี้

**ด้านบริหารทั่วไป**

แผนงานบริหารงานทั่วไป ยอดรวม 13,918,030 บาท

แผนงานการรักษาความสงบภายใน ยอดรวม 220,000 บาท

**ด้านบริการชุมชนและสังคม**

แผนงานการศึกษา 11,557,730 บาท

แผนงานสาธารณสุข 310,000 บาท

แผนงานเคหะและชุมชน 9,749,920 บาท

แผนงานสร้างความเข็มแข็งของชุมชน 305,000 บาท

แผนงานการศาสนาวัฒนธรรมและนันทนาการ 1,855,000บาท

**ด้านการเศรษฐกิจ**

แผนงานการเกษตร 250,000 บาท

**ด้านการดำเนินงานอื่น**

แผนงานงบกลาง 11,713,540 บาท

**งบประมาณรายจ่ายทั้งสิ้น 49,879,220 บาท**

งานไฟฟ้า...

-7-

**งานไฟฟ้าถนน**

**งบลงทุน**

**ค่าที่ดินและสิ่งก่อสร้าง จำนวน 7,209,000 บาท**

สำหรับงบลงทุน ค่าที่ดินและสิ่งก่อสร้าง มีโครงการ จำนวน 11 โครงการ โดยแต่ละโครงการจะดำเนินการให้ทุกหมู่บ้านอย่างทั่วถึง ซึ่งเป็นโครงการที่จำเป็นเร่งด่วนเพื่อเป็นการช่วยเหลือแก้ไขปัญหาความเดือดร้อนให้กับพี่น้องประชาชนในพื้นที่ตำบลกุแหระอย่างทั่วถึงทุกหมู่บ้าน สำหรับรายละเอียดโครงการต่างๆปรากฏตามข้อบัญญัติงบประมาณรายจ่ายประจำปี 2563 ที่ได้แจกให้ท่านสมาชิกทราบไปแล้ว

ประธานสภาฯ กล่าวขอบคุณนายกฯ และได้เปิดโอกาสให้สมาชิกได้อภิปรายแต่ละ

หมวด แต่ละหน้าตามลำดับ และชี้แจงเพิ่มเติมว่าเพื่อให้การพิจารณา

ร่างข้อบัญญัติเป็นไปตามระเบียบกระทรวงมหาดไทยว่าด้วยข้อบังคับ

การประชุมสภาท้องถิ่น พ.ศ. 2547 ข้อ 45 ญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และข้อ 47 ในการพิจารณาร่างข้อบัญญัติวาระหนึ่ง ให้ประธานสภาฯปรึกษาในหลักการแห่งร่างข้อบัญญัติงบประมาณฯ และลงมติว่ารับหลักการแห่งร่างข้อบัญญัตินั้นหรือไม่ หากมีสมาชิกสภาประสงค์จะอภิปรายห้ามไม่ให้ลงมติก่อนที่สมาชิกได้อภิปรายเรื่องนั้นพอสมควรแล้ว

ที่ประชุม ไม่มีใครอภิปรายอีก

ประธาน ถ้าไม่มีใครประสงค์จะอภิปรายต่อไปจะให้ลงมติว่าสภาจะรับ

หลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2563 ในวาระที่ 1 วาระรับหลักการ หรือไม่

ที่ประชุม ที่ประชุมมีมติ

เห็นชอบ 12 เสียง

ไม่เห็นชอบ -- เสียง

งดออกเสียง 1 เสียง

นายก อบต. กล่าวขอบคุณสมาชิกสภาฯทุกท่าน ที่ให้ความเห็นชอบรับหลักการ

ร่างข้อบัญญัติงบประมาณงบประมาณรายจ่ายประจำปีงบประมาณ

พ.ศ. 2563 (วาระที่ 1) วาระรับหลักการ

ประธานสภาฯ ต่อไปให้สภาฯปรึกษากันว่าจะตั้งคณะกรรมการแปรญัตติจำนวนกี่คน

โดยให้มีไม่น้อยกว่าสามคนแต่ไม่เกินเจ็ดคน ขอเชิญเลขานุการสภาฯ

เป็นผู้ดำเนินการคัดเลือกคณะกรรมการแปรญัตติ ขอเชิญครับ

เลขานุการสภาฯ กราบเรียนประธานสภาฯ ผม นายอรุณศักดิ์ ชูแก้ว เลขานุการสภาฯ

ตามที่...

-8-

ตามที่สภาฯได้มีมติรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2563 ในวาระที่ 1 วาระรับหลักการไปแล้วนั้น และในการที่จะพิจารณาในวาระที่ 2 ขั้นแปรญัตติ จึงจำเป็นต้องแต่งตั้งคณะกรรมการแปรญัตติเพื่อเข้าสู่วาระที่ 2 ขั้นแปรญัตติ จึงขอให้ที่ประชุมพิจารณาเลือกคณะกรรมการแปรญัตติขึ้น โดยให้มีหรือไม่น้อยกว่าสามคนแต่ไม่เกินเจ็ดคน โดยให้เลือกทีละคนและมีผู้รับรองสองคน ผมขอเสนอให้มีเท่ากับปีที่ผ่านมาคือ จำนวน 5 คน ไม่ทราบที่ประชุมเห็นด้วยหรือไม่หรือจะเสนอให้มีมากกว่าหรือน้อยกว่า

ที่ประชุม มีมติให้มีคณะกรรมการแปรญัตติ จำนวน 5 คน

ประธานสภาฯ สรุปว่าคณะกรรมการแปรญัตติ มีจำนวน 5 คน ต่อไปให้ที่ประชุมเสนอชื่อผู้ที่จะเป็นคณะกรรมแปรญัตติ คนที่ 1 พร้อมผู้รับรอง 2 คน

ที่ประชุม นายสุพรชัย แผ่นศิลา ส.อบต. หมู่ที่ 1 เสนอ นายเจริญ พรหมรักษ์ ส อบต. หมู่ที่ 2 มี นายพงศ์เทพ ช่วยนาค และ นายปรึกษา ชัยวิชิต เป็นผู้รับรอง

ที่ประชุม ไม่มีใครเสนอเพิ่มเติมอีก

ประธานสภาฯ ประกาศว่า **นายเจริญ พรหมรักษ์ ส.อบต.หมู่ที่ 2 เป็นกรรมการแปรญัตติคนที่ 1**

ต่อไปให้เสนอชื่อกรรมการคนที่ 2

ที่ประชุม นายเจริญ พรหมรักษ์ ส.อบต.หมู่ที่ 2 เสนอ นายจักรินทร์ อินทวงศ์ ส.อบต. หมู่ที่ 6 มีนายสันติศักดิ์ เพชรอาวุธ และ นายทวีศักดิ์ สุดวิลัย เป็นผู้รับรอง

ที่ประชุม ไม่มีใครเสนอเพิ่มเติมอีก

ประธานสภาฯ ประกาศว่า **นายจักรินทร์ อินทวงศ์ ส.อบต.หมู่ที่ 6 เป็นกรรมการ แปรญัตติคนที่ 2**

ต่อไปให้เสนอชื่อกรรมการคนที่ 3

ที่ประชุม นายอนันต์ ไกรนรา ส.อบต. หมู่ที่ 1 เสนอ นายณรงค์ศักดิ์ ตรีชัย ส.อบต. หมู่ที่ 8 มีนายสุพรชัย แผ่นศิลา และ นายสันติศักดิ์ เพชรอาวุธ เป็นผู้รับรอง

ที่ประชุม ไม่มีใครเสนอเพิ่มเติมอีก

ประธานสภาฯ ประกาศว่า **นายณรงค์ศักดิ์ ตรีชัย ส.อบต.หมู่ที่ 8 เป็นกรรมการแปรญัตติคนที่ 3**

ต่อไปให้เสนอชื่อกรรมการคนที่ 4

ที่ประชุม นายจักรินทร์ อินทวงค์ ส.อบต หมู่ที่ 6 เสนอ นายสมเกียรติ พรหมทอง ส..อบต. หมู่ที่ 7 มี นายพงศ์เทพ ช่วยนาค และ นายอนันต์ ไกรนรา เป็นผู้รับรอง

ที่ประชุม...

-9-

ที่ประชุม ไม่มีใครเสนอเพิ่มเติมอีก

ประธานสภาฯ ประกาศ**ว่า นายสมเกียรติ พรหมทอง ส.อบต.หมู่ที่ 7 เป็นกรรมการแปรญัตติคนที่ 4**

ต่อไปให้เสนอชื่อกรรมการคนที่ 5

ที่ประชุม นายณรงค์ศักดิ์ ตรีชัย ส.อบต. หมู่ที่ 8 เสนอ นายสุพรชัย แผ่นศิลา ส.อบต.หมู่ที่ 1 มี นายจักรินทร์ อินทวงค์ และ นายสมเกียรต พรมทอง เป็นผู้รับรอง

ที่ประชุม ไม่มีใครเสนอเพิ่มเติมอีก

ประธานสภาฯ ประกาศว่า **นายสุพรชัย แผ่นศิลา ส.อบต.หมู่ที่ 1 เป็นกรรมการแปรญัตติคนที่ 5**

ประธานสภาฯ ได้ให้เลขานุการสภาฯ อ่านรายชื่อคณะกรรมการแปรญัตติ ทั้ง 5 คน อีกครั้งหนึ่ง

เลขานุการสภาฯ ได้อ่านรายชื่อกรรมการแปรญัตติทั้ง 5 คน ให้ที่ประชุมทราบ และ แจ้งว่าตามระเบียบจะต้องให้เลขานุการเป็นผู้นัดและเปิดประชุมเพื่อเลือกประธานคณะกรรมการแปรญัตติและเลขานุการคณะกรรมการแปรญัตติ จึงขอนัดประชุม ในวันพฤหัสบดีที่ 15 สิงหาคม 2562 เวลา 15.00 น. ณ.ห้องประชุมสภาอบต.กุแหระ

ประธานสภา ฯ ต่อไปขอให้ที่ประชุมกำหนดระยะเวลาเสนอคำแปรญัตติต่อคณะกรรมการแปรญัตติ ตามระเบียบฯ ข้อ 45 ต้องมีระยะเวลาไม่น้อยกว่ายี่สิบสี่ชั่วโมง นับแต่สภามีมติรับหลักการแห่งร่างข้อบัญญัติงบประมาณ และให้กำหนดวันที่คณะกรรมการแปรญัตติยื่นผลการแปรญัตติต่อประธานสภา เพื่อได้ส่งให้สมาชิกสภาได้มีเวลาตรวจรายละเอียดก่อนวันประชุมสภาครั้งต่อไปอย่างน้อย 24 ชั่วโมง

มติที่ประชุม ที่ประชุมมีมติ

1. นัดประชุมคณะกรรมการแปรญัตติเพื่อเลือกประธาน ฯ และเลขานุการฯ ในวันที่ 15 สิงหาคม 2562 เวลา 15.00 น. ณ.ห้องประชุมสภาองค์การบริหารส่วนตำบลกุแหระ
2. ให้เสนอคำแปรญัตติต่อคณะกรรมการแปรญัตติ ในวันที่ 16- 18 สิงหาคม 2562 เวลา 08.30-16.30 น. ณ. ที่ทำการองค์การบริหารส่วนตำบลกุแหระ
3. ประชุมคณะกรรมการแปรญัตติ เพื่อพิจารณาคำแปรญัตติ ในวันที่ 20 สิงหาคม 2562 เวลา 08.30 น. ณ. ที่ทำการองค์การบริหารส่วนตำบลกุแหระ

๔) คณะกรรมการ…

-10-

1. คณะกรรมการแปรญัตติยื่นผลการแปรญัตติต่อประธานสภาฯ ในวันที่ 21 สิงหาคม 2562
2. นัดประชุมสภาฯ ครั้งต่อไป เพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2563 (วาระที่2) ขั้นแปรญัตติ ในวันที่ 26 สิงหาคม 2562 เวลา 10.00 น. ณ ห้องประชุมสภาองค์การบริหารส่วนตำบลกุแหระ ,

**ระเบียบวาระที่ 5 เรื่องอื่น ๆ**

ประธานสภาฯ. เปิดโอกาสให้ที่ประชุมได้ซักถามปรึกษาหารือข้อสงสัย เรื่องต่างๆ

ที่ประชุม กราบเรียนประธานสภาฯ ผม นายอนันต์ ไกรนรา ส.อบต.หมู่ที่ 1 ผมมีเรื่องจะสอบถามท่านนายก จำนวน 2 เรื่อง ดังนี้

1. เรื่อง การแก้ไขปัญหาภัยแล้ง ในพื้นที่ หมู่ที่1 ผมขอเสนอให้ขุดลอกแหล่งน้ำนบหลวงเพื่อจะได้กักเก็บน้ำให้ราษฎรในพื้นที่ไว้ใช้ในช่วงฤดูแล้ง
2. เรื่อง การอุดหนุนโบสถ์คริสต์ ไม่ทราบว่าปีนี้ทำไมไม่ได้อุดหนุนไว้

ที่ประชุม กราบเรียนประธานสภาฯ ผม นายเจริญ พรหมรักษ์ ส.อบต.หมู่ที่ 2 ผมมีเรื่องที่แจ้งให้ทราบผมในฐานะตัวแทนของพี่น้องประชาชน หมู่ที่ 2

ตามที่ผมได้ทำงานรับใช้พี่น้องประชาชนมาตลอดระยะเวลา 8 ปี ผมได้

แก้ไขปัญหาความเดือดร้อนให้กับพี่น้องประชาชนได้อย่างทั่วถึงไม่ว่าจะ

เป็น เรื่อง ถนน, ไฟฟ้า, น้ำอุปโภคและบริโภค ทำให้ประชาชนได้รับ

ความสะดวกสบาย ผมจึงขอขอบคุณคณะผู้บริหารที่ช่วยแก้ไขปัญหาความเดือดร้อนให้กับพี่น้องประชาชนมาด้วยดี และสิ่งที่ผมอยากจะขอฝากท่านผู้บริหาร คือ ตอนนี้มีถนนบางสายที่ประชาชนยังได้รับความเดือดร้อน อย่างเช่น สายโชนควนกลาง – บ้านนายกรี เพราะประชาชนใช้สัญจรมากจึงอยากฝากให้ผู้บริหารช่วยแก้ไขปัญหาให้ด้วย ขอบคุณครับ

ที่ประชุม กราบเรียนประธานสภาฯ ผม นายจักรินทร์ อินทวงค์ สมาชิกฯ หมู่ที่ 6 ผมขอสอบถามไปยังผู้บริหารฯ เรื่อง ไฟฟ้าสองข้างถนนของ หมู่ที่ 6 ขอให้ท่านช่วยติดตามให้ด้วยครับ และเรื่องแก้ไขปัญหาประปา ของหมู่บ้าน ผมขอฝาก 2 เรื่อง ครับ

นายก อบต. ตอบข้อซักถามของสมาชิก หมู่ที่ 1 เรื่องปัญหาภัยแล้ง ซึ่งผมได้เรียนให้ทราบไปแล้วว่าผมไม่ได้นิ่งนอนใจ สำหรับของหมู่ที่ 1 ทาง นายสุพรชัย แผ่นศิลา ส.อบต. หมู่ที่ 1 ได้นำชาวบ้านไปช่วยลอกสิ่งกีดขวางในห้วยหินเพิงเพื่อให้น้ำมาเติมในการผลิตน้ำประปาให้กับหมู่บ้านอยู่ ซึ่งน้ำในห้วยหินเพิงยังรับได้อยู่ยังไม่จำเป็นต้องไปลอกแหล่งน้ำนบหลวง และ เรื่องการอุดหนุนโบสถ์คริสต์นั้น ตามระเบียบไม่สามารถอุดหนุนได้

เพราะทางสำนักงานตรวจเงินแผ่นดินเขาได้ทักท้วงมาว่าเป็นการ

ศรัทธา...

-11-

ศรัทธาส่วนบุคคล อย่างเช่น งานประเพณีวันสารทเดือนสิบมีเฉพาะจังหวัดนครศรีธรรมราชเท่านั้น ซึ่งถือว่าเป็นงานประเพณีท้องถิ่นเราจึงไม่สามารถอุดหนุนได้

ตอบข้อซักถามของ สมาชิก หมู่ที่ 2 ผมต้องขอขอบคุณที่ท่านได้นำปัญหาความเดือดร้อนของพี่น้องประชาชนในพื้นที่มาให้ทราบเพื่อจะได้ช่วยกันแก้ไขปัญหาให้นั้น ผมบอกแล้วว่าผมเองไม่ได้นิ่งนอนใจผมได้ลงพื้นที่ทุกหมู่บ้านเพื่อที่จะแก้ไขทุกปัญหาความเดือดร้อนให้กับพี่น้องประชาชนทุกปัญหาตามอำนาจหน้าที่ ครับ

ตอบข้อซักถาม สมาชิก หมู่ที่ 6 สำหรับเรื่องไฟฟ้าข้างทางของ หมู่ที่ 6,๗ ตอนนี้ผมกำลังติดตามให้อยู่เมื่อวานผมไปที่สำนักงานการไฟฟ้าฯเพื่อไปพบกับผู้จัดการการไฟฟ้าฯ เพื่อปรึกษาหารือที่จะแก้ไขปัญหาดังกล่าวแต่ไม่พบกับท่านและพรุ่งนี้ผมจะไปอีกครั้งเพราะจะได้ติดตามของ หมู่ที่ 5 ให้ด้วย และตอนนี้ทางไฟฟ้าฯเขามีระเบียบใหม่ เขากำลังแก้ไขปัญหาให้แก่ครัวเรือนที่ไม่มีไฟฟ้าใช้คือไม่มีมิเตอร์ใช้ให้มีไฟฟ้าใช้กันอย่างทั่วถึง 100 % ทุกครัวเรือน ส่วนเรื่องประปา ตอนนี้ผมกำลังดำเนินการให้อยู่ครับ ขอบคุณครับ

ประธานสภา อบต. กล่าวขอบคุณทุกท่านที่มาประชุมโดยพร้อมเพรียงกันในวันนี้ สำหรับวันนี้ขอเลิกประชุม

เลิกประชุมเวลา 14.00 น.

(ลงชื่อ) อรุณศักดิ์ ชูแก้ว ผู้จดรายงานการประชุม

(นายอรุณศักดิ์ ชูแก้ว)

เลขานุการสภาองค์การบริหารส่วนตำบลกุแหระ

(ลงชื่อ) ไพรสุริยันต์ ชำนาญกิจ ผู้รับรองรายงานการประชุม

(นายไพรสุริยันต์ ชำนาญกิจ)

ประธานสภาองค์การบริหารส่วนตำบลกุแหระ

รับรองสำเนารายงานการประชุม

(ลงชื่อ) คณะกรรมการตรวจรายงานการประชุม

( นายสมพร พงค์ทองเมือง ) รับรองสำเนาถูกต้อง

รับรองสำเนารายงานการประชุม

(ลงชื่อ) คณะกรรมการตรวจรายงานการประชุม

( นายปรึกษา ชัยวิชิต ) (นายไพรสุริยันต์ ชำนาญกิจ)

รับรองสำเนารายงานการประชุม ประธานสภาองค์การบริหารส่วนตำบลกุแหระ

(ลงชื่อ) คณะกรรมการตรวจรายงานการประชุม

( นายสันติศักดิ์ เพชรอาวุธ )

**สำเนา**

**รายงานการประชุมสภาองค์การบริหารส่วนตำบลกุแหระ**

**สมัยสามัญ สมัยที่ ๓ ครั้งที่ 2/๒๕62**

**วันที่ 26 สิงหาคม ๒๕62**

**เวลา 10.00 น.**

**ณ ห้องประชุมสภาองค์การบริหารส่วนตำบลกุแหระ**

**\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| 1  2  3  4  5  6  7  8  9  10  11  12  13  14  15 | นายไพรสุริยันต์ ชำนาญกิจ  นายอัมรินทร์ ใจดี  นายสุพรชัย แผ่นศิลา  นายอนันต์ ไกรนรา  นายเจริญ พรหมรักษ์  นายพงศ์เทพ ช่วยนาค  นายสันติศักดิ์ เพชรอาวุธ  นายจักรรินทร์ อินทวงศ์  นายสมพร พงค์ทองเมือง  นายสมเกียรติ พรหมทอง  นายปรึกษา ชัยวิชิต  นายณรงค์ศักดิ์ ตรีชัย  นายทวีศักดิ์ สุดวิลัย  นายอรุณศักดิ์ ชูแก้ว  นางสาวอุทัยวรรณ เครือจันทร์ | ประธานสภาฯ  รองประธานสภาฯ  ส.อบต. หมู่ที่ 1  ส.อบต. หมู่ที่ 1  ส.อบต. หมู่ที่ 2  ส.อบต. หมู่ที่ 5  ส.อบต. หมู่ที่ 5  ส.อบต. หมู่ที่ 6  ส.อบต. หมู่ที่ 6  ส.อบต. หมู่ที่ 7  ส.อบต. หมู่ที่ 7  ส.อบต. หมู่ที่ 8  ส.อบต. หมู่ที่ 8  เลขานุการสภาฯ  ผู้ช่วยเหลืองานกิจการสภาฯ | ไพรสุริยันต์ ชำนาญกิจ  อัมรินทร์ ใจดี  สุพรชัย แผ่นศิลา  อนันต์ ไกรนรา  เจริญ พรหมรักษ์  พงค์เทพ ช่วยนาค  สันติศักดิ์ เพชรอาวุธ  จักรรินทร์ อินทวงศ์  นายสมพร พงค์ทองเมือง  สมเกียรติ พรหมทอง  --  ณรงค์ศักดิ์ ตรีชัย  ทวีศักดิ์ สุดวิลัย  อรุณศักดิ์ ชูแก้ว  อุทัยวรรณ เครือจันทร์ |  |

**ผู้ลาการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| **1.** | นายปรึกษา ชัยวิชิต | ส.อบต. หมู่ที่ 7 | ปรึกษา ชัยวิชิต | **---** |

-2-

**ผู้ขาดการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| 1.  2. |  |  |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **รายชื่อ** | **ตำแหน่ง** | **ลงชื่อ** | **หมายเหตุ** |
| 1.  2.  3. | นายสุจิต ชำนาญกิจ  นายสุพจน์ สังข์ทอง  นายอดุลย์ ชนะพล | นายก อบต.  รองนายก  รองนายก | สุจิต ชำนาญกิจ  สุพจน์ สังข์ทอง  อดุลย์ ชนะพล |  |

**เริ่มประชุมเวลา**  10.00 น.

**ระเบียบวาระการประชุม**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**ระเบียบวาระที่ ๓ เรื่องเสนอเพื่อทราบ**

**ระเบียบวาระที่ ๔ เรื่องเสนอเพื่อพิจารณา**

๔.๑. ญัตติเสนอเพื่อพิจารณาร่างข้อบัญญัติงบประมาณรายจ่าย

ประจำปีงบประมาณ พ.ศ. ๒๕63 (วาระที่ 2) วาระแปรญัตติ

4.2. ญัตติเสนอเพื่อพิจารณาร่างข้อบัญญัติงบประมาณรายจ่าย

ประจำปีงบประมาณ พ.ศ. ๒๕63 (วาระที่ 3) วาระให้ตราเป็น

ข้อบัญญัติ

4.3. พิจารณาให้ความเห็นชอบคัดเลือกคณะกรรมการพัฒนาท้องถิ่น

4.4 พิจารณาให้ความเห็นชอบคัดเลือกคณะกรรมการติดตามและ

ประเมินผลแผนพัฒนาท้องถิ่น

**ระเบียบวาระที่ ๕ เรื่องอื่น ๆ (ถ้ามี)**

-- เมื่อเวลา ๑๐.๐๐ น. เลขานุการสภาฯ ได้ให้สัญญาณเข้าห้องประชุม เพื่อตรวจสอบองค์ประชุมปรากฏว่าครบองค์ประชุม จึงได้กล่าวทักทายทุกท่านและได้เชิญประธานสภาฯ จุดธูปเทียนบูชาพระรัตนตรัย เปิดการประชุมและดำเนินการประชุมตามระเบียบวาระ ดังนี้

ระเบียบ...

-3-

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

ประธานสภา ฯ นายไพรสุริยันต์ ชำนาญกิจ กล่าวทักทายที่ประชุมและแจ้งว่าวันนี้เป็นการประชุมสภาสมัยสามัญ สมัยที่ ๓ ครั้งที่ 2 ประจำปี ๒๕62 และขอความร่วมมือ ขอให้ตั้งระบบเครื่องมือสื่อสารไม่ให้มีเสียงรบกวนเพื่อสมาธิในการประชุมและจะได้ไม่รบกวนผู้ร่วมประชุม

**ระเบียบวาระที่ ๒ เรื่องรับรองรายงานการประชุมครั้งที่แล้ว**

ประธานสภา ฯ. ได้ขอเชิญ เลขานุการสภาฯ อ่านรายงานการประชุมสภาสมัยสามัญ สมัยที่ 3 ครั้งที่ 1 ประจำปี 2562 เมื่อวันที่ 15 สิงหาคม 2562 เพื่อให้ที่ประชุมพิจารณารับรอง

เลขานุการสภาฯได้อ่านรายงานการประชุมสภาสมัยสามัญ สมัยที่ 3 ครั้งที่ 1 ประจำปี 2562 เมื่อวันที่ 15 สิงหาคม 2562 ให้ที่ประชุมรับรอง

ที่ประชุม ที่ประชุมมีมติ

รับรอง 11 เสียง

ไม่รับรอง - เสียง

งดออกเสียง 1 เสียง

**ระเบียบวาระที่ ๓ เรื่องเสนอเพื่อทราบ**

ไม่มี

**ระเบียบวาระที่ ๔ เรื่องเสนอเพื่อพิจารณา**

๔.๑ ญัตติเสนอเพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. ๒๕63 (วาระที่ 2) วาระแปรญัตติ

ประธานสภา ฯ ได้แจ้งต่อสภาฯ ว่า ตามที่สภามีมติรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2563 (วาระที่ 1) ไปแล้วนั้น และที่ประชุมได้แต่งตั้งคณะกรรมการแปรญัตติ เพื่อทำหน้าที่เป็นคณะกรรมการแปรญัตติ ต่อไปขอให้คณะกรรมการฯ ได้นำเสนอผลการแปรญัตติต่อสภาฯ

ที่ประชุม นายเจริญ พรหมรักษ์ ส.อบต. หมู่ที่ 2 เลขานุการคณะกรรมการแปรญัตติ ขอรายงานผลการแปรญัตติ ดังนี้ เมื่อวันที่ 16 – 18 สิงหาคม 2562 เวลา 08.30 – 16.30 น. คณะกรรมการแปรญัตติ ได้มาปฏิบัติหน้าที่รับคำแปรญัตติ ณ ที่ทำการ อบต.กุแหระ ปรากฏว่าไม่มีผู้ใดมาเสนอคำแปรญัตติ และวันที่ 20 สิงหาคม 2562 เวลา 08.30 น. คณะกรรการแปรญัตติได้ประชุมเพื่อพิจารณาคำแปรญัตติ ผลปรากฏว่าที่ประชุมไม่มีผู้ใดเสนอคำแปรญัตติและไม่มีการแก้ไขเพิ่มเติมส่วนใดหรือข้อหนึ่งข้อใดแต่ประการใดที่ประชุมได้มีมติให้คงร่างเดิมไว้ทุกประการ

ประธาน...

-4-

ประธานสภา ฯ ตามระเบียบกระทรวงมหาดไทย ว่าด้วยข้อบังคับการประชุมสภาฯท้องถิ่น พ.ศ. 2547 ข้อ 51 กำหนดให้พิจารณาข้อบัญญัติงบประมาณรายจ่ายฯ วาระที่ 2 ให้ปรึกษาเรียงตามลำดับข้อเฉพาะที่มีการแปรญัตติ หรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น ดังนั้นเมื่อไม่มีการแปรญัตติ และที่ประชุมไม่ลงมติเป็นอย่างอื่นวาระนี้จึงขอให้ที่ประชุมลงมติว่าเห็นชอบตามคณะกรรมการแปรญัตติหรือไม่.

มติที่ประชุม ที่ประชุมมีมติ

เห็นชอบ 11 เสียง

ไม่เห็นชอบ -- เสียง

งดออกเสียง 1 เสียง

4.2. ญัตติเสนอเพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2563 (วาระที่ 3) ให้ตราเป็นข้อบัญญัติ

ประธานสภาฯ ตามระเบียบกระทรวงมหาดไทย ว่าด้วยข้อบังคับการประชุมสภาฯท้องถิ่น พ.ศ. 2547 ข้อ 52 กำหนดให้การพิจารณาร่างข้อบัญญัติงบประมาณรายจ่ายฯ (วาระที่ 3) ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควรในการพิจารณาวาระนี้ จึงไม่อนุญาตให้อภิปราย ต่อไปจะขอมติที่ประชุมสภาฯ ว่า เห็นชอบให้ตราเป็นข้อบัญญัติงบประมาณรายจ่ายประจำปีงบประมาณ พ.ศ. 2563 หรือไม่

มติที่ประชุม ที่ประชุมมีมติ

เห็นชอบ 11 เสียง

ไม่เห็นชอบ -- เสียง

งดออกเสียง 1 เสียง

นายก อบต. กราบเรียนประธานสภาฯ กระผม นายสุจิต ชำนาญกิจ นายก อบต.ต้องขอขอบคุณสมาชิกสภาอบต.ทุกท่านที่ให้ความร่วมมือในการจัดทำข้อบัญญัติงบประมาณรายจ่ายประจำปีงบประมาณ พ.ศ.2563 สำเร็จลุล่วงไปด้วยดี และผมในฐานะผู้บริหารขอสัญญาว่าจะบริหารงบประมาณให้เป็นไปตามระเบียบ ข้อกฎหมาย และจะดำเนินการโครงการทุกโครงการให้เป็นไปตามข้อบัญญัติงบประมาณที่ตั้งไว้อย่างถูกต้อง ต่อไป

4.3. เรื่องการคัดเลือกคณะกรรมการพัฒนาท้องถิ่น

ประธานสภาฯ ขอเชิญ เลขานุการสภาฯ ดำเนินการคัดเลือก

เลขานุการ....

-5-

เลขานุการสภาฯ กราบเรียนประธานสภาฯ กระผม นายอรุณศักดิ์ ชูแก้ว เลขานุการ

สภาฯ เนื่องจากคณะกรรมการพัฒนาท้องถิ่นชุดเดิมได้หมดวาระลง ดังนั้นเพื่อให้เป็นไปตามระเบียบกระทรวงมหาดไทยว่าด้วยการจัดทำ

แผนพัฒนาขององค์กรปกครองส่วนท้องถิ่น พ.ศ.2548 ข้อ 8 (3)

สภาท้องถิ่นต้องคัดเลือกจากสมาชิกสภา จำนวน 3 คน เป็นกรรมการ โดยให้เลือกทีละคนพร้อมผู้รับรองอย่างน้อย 2 คน ขอเชิญเสนอ คนที่ 1 ขอเชิญครับ

ที่ประชุม นายอัมรินทร์ ใจดี ส.อบต.หมู่ที่ 3 เสนอ นายไพรสุริยันต์ ชำนาญกิจ ส.อบต.หมู่ที่ 4 (ประธานสภาฯ) มีผู้รับรองคือนายสมเกียรติ พรมทอง ส.อบต.หมู่ที่ 7 และ นายณรงค์ศักดิ์ ตรีชัย ส.อบต.หมู่ที่ 8

ที่ประชุม ไม่มีเสนอเพิ่มเติม

ประธานสภาฯ ประกาศว่า นายไพรสุริยันต์ ชำนาญกิจ ส.อบต.หมู่ที่ 4 (ประธานสภาฯ) เป็นกรรมการ คนที่ 1 ขอเชิญเสนอชื่อคนที่ 2

ที่ประชุม นายเจริญ พรหมรักษ์ ส.อบต.หมู่ที่ 2 เสนอ นายสันติศักดิ์ เพชรอาวุธ ส.อบต.หมู่ที่ 5 มีผู้รับรอง คือ นายสมเกียรติ พรมทอง

ส.อบต.หมู่ที่ 7 และ นายอนันต์ ไกรนรา ส.อบต. หมู่ที่ 1

ที่ประชุม ไม่มีเสนอเพิ่มเติม

ประธานสภาฯ ประกาศว่า นายสันติศักดิ์ เพชรอาวุธ ส.อบต.หมู่ที่ 5 เป็นกรรมการ คนที่ 2 ขอเชิญเสนอชื่อ คนที่ 3

ที่ประชุม นายสุพรชัย แผ่นศิลา ส.อบต.หมู่ที่ 1 เสนอ นายสมเกียรติ พรมทอง ส.อบต.หมู่ที่ 7 มีผู้รับรอง คือ นายเจริญ พรหมรักษ์ ส.อบต.หมู่ที่ 2 และ นายสมพร พงค์ทองเมือง ส.อบต.หมู่ที่ 6

ที่ประชุม ไม่มีผู้ใดเสนอเพิ่มเติม

ประธานสภาฯ ประกาศว่า นายสมเกียรติ พรมทอง ส.อบต. หมูที่ 7 เป็นกรรมการ คนที่ 3

4.4 เรื่องการคัดเลือกคณะกรรมการติดตาม และประเมินแผนพัฒนาท้องถิ่น

ประธานสภาฯ ขอเชิญ เลขานุการสภาฯ ชี้แจงวิธีการเลือก

เลขานุการสภาฯ กราบเรียนประธานสภาฯ กระผม นายอรุณศักดิ์ ชูแก้ว เลขานุการสภาฯ ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ข้อ 4 วรรค 5 และข้อ 28 (๑) สภาท้องถิ่นคัดเลือกสมาชิกสภาจำนวนสามคน เป็นคณะกรรมการติดตามและประเมินผลแผนพัฒนาท้องถิ่น มีวาระอยู่

ในการ...

-6-

ในตำแหน่งคราวละ 2 ปี และอาจได้รับคัดเลือกอีกได้ เนื่องจากชุดเดิมครบวาระจึงขอให้สภาคัดเลือกโดยเลือกที่ละคนเช่นเดียวกัน

ที่ประชุม นายอนันต์ ไกรนรา ส.อบต.หมู่ที่ 1 เสนอ นายเจริญ พรหมรักษ์ ส.อบต.หมู่ที่ 2 มีผู้รับรองคือ นายสุพรชัย แผ่นศิลา ส.อบต.หมู่ที่ 1 และ นายทวีศักดิ์ สุดวิลัย ส.อบต.หมู่ที่ 8

ที่ประชุม ไม่มีผู้ใดเสนอเพิ่มเติม

ประธานสภาฯ ประกาศว่า นายเจริญ พรหมรักษ์ ส.อบต.หมู่ที่ 2 เป็นกรรมการ คนที่ 1 ขอเชิญเสนอชื่อเพื่อคัดเลือก คนที่ 2

ที่ประชุม นายสุพรชัย แผ่นศิลา หมู่ที่ 1 เสนอ นายพงค์เทพ ช่วยนาค ส.อบต. หมู่ที่ 5 มีผู้รับรอง คือนายณรงค์ศักดิ์ ตรีชัย ส.อบต.หมู่ที่ 8 และ นายจักรินทร์ อินทวงค์ ส.อบต. หมู่ที่ 6

ที่ประชุม ไม่มีผู้ใดเสนอเพิ่มเติม

ประธานสภาฯ ประกาศว่า นายพงศ์เทพ ช่วยนาค ส.อบต.หมู่ที่ 5 เป็นกรรมการคนที่ 2

ขอเชิญเสนอชื่อเพื่อคัดเลือก คนที่ 3

ที่ประชุม นายจักรินทร์ อินทวงศ์ ส.อบต. หมู่ที่ 6 เสนอ นายณรงค์ศักดิ์ ตรีชัย ส.อบต.หมู่ที่ 8 มีผู้รับรอง คือ นายสุพรชัย แผ่นศิลา ส.อบต.หมู่ที่ 1 และ นายสมเกียรติ พรมทอง ส.อบต.หมู่ที่ 7

ที่ประชุม ไม่มีผู้ใดเสนอเพิ่มเติม

ประธานสภาฯ ประกาศว่า นายณรงค์ศักดิ์ ตรีชัย ส.อบต.หมู่ที่ 8 เป็นกรรมการ คนที่ 3

**ระเบียบวาระที่ 5 เรื่องอื่น ๆ**

ประธานสภา ฯ เปิดโอกาสให้ที่ประชุมได้ซักถามข้อสงสัย และนำเสนอเรื่องต่างๆ ต่อที่ประชุม

ที่ประชุม กราบเรียนประธานสภาฯ กระผม นายอนันต์ ไกรนรา ส.อบต.หมู่ที่ 1 ผมมีเรื่องจะฝากผู้บริหารไว้ 2 เรื่อง 1. เรื่องการแก้ไขปัญหาภัยแล้ง ผมคิดว่าในการแก้ไขปัญหาภัยแล้งให้กับพี่น้องประชาชน หมู่ที่ 1 ให้มีน้ำใช้กันอย่างทั่วถึงทั้งหมู่บ้าน ผมเห็นว่าควรจะขุดลอกแหล่งน้ำนบหลวง จึงขอฝากผู้บริหารไว้ด้วยครับ 2. เรื่อง การซ่อมแซมถนนสายบ่อโหด – ควนฝามี เพราะถนนสายนี้ได้มีประชาชนใช้สัญจรไป-มา เป็นจำนวนมากและตอนนี้ถนนก็ได้ชำรุดมากแล้วควรจะปรับปรุงซ่อมแซม ครับ

ที่ประชุม กราบเรียนประธานสภาฯ กระผม นายเจริญ พรหมรักษ์ ส.อบต.หมู่ที่ 2

ผมขอถามผู้บริหารว่า ตอนนี้โครงการที่มีผู้รับเหมาแล้วจะดำเนินการ จัดทำถนน สาย ส.ป.ก. เมื่อไหร่ ครับ

ประธาน...

-7-

ประธานสภาฯ กระผมมีเรื่องจะสอบถามผู้บริหาร ไม่ทราบว่าตอนนี้เงินงบประมาณ ไตรมาสที่ 4 เข้ามาแล้วหรือยังครับ และไม่ทราบว่าที่ขอเครื่องจักรเครื่องสูบน้ำขนาดใหญ่ไปยังผู้ว่าราชการจังหวัดนั้นจะได้มาเมื่อไหร่ ครับ

นายก อบต. กราบเรียนประธานสภาฯ กระผม นายสุจิต ชำนาญกิจ นายก อบต.ผมต้องขอบคุณท่านสมาชิกทุกท่านที่ได้นำปัญหาความเดือดร้อนของพี่น้องประชาชนมาให้ทราบ เพื่อจะช่วยกันหาทางในการแก้ไขปัญหาต่างๆ เหล่านั้น สำหรับปัญหาของสมาชิก หมู่ที่ 1 การแก้ไขปัญหาภัยแล้งการ

ขุดลอกแหล่งน้ำนบหลวงนั้น จากปีที่ผ่านมาได้ทำการขุดลอกแหล่งน้ำนบหลวงไปครั้งหนึ่งแล้ว ซึ่งยังแก้ไขปัญหาเหล่านั้นได้อยู่ จากที่ท่านสมาชิกเสนอมาก็ถือว่าเป็นปัญหาความเดือดร้อนของพี่น้องประชาชน แต่การบริหารงบประมาณก็มีจำกัด ตอนนี้การแก้ไขปัญหาการขาดแคลนน้ำเราได้แก้ไขปัญหาการใช้น้ำในครัวเรือนก่อน ส่วนการแก้ไขปัญหาด้านการเกษตรนั้นจะหาทางแก้ไขอีกครั้งหนึ่งดูว่าจะดำเนินการอย่างไร ส่วนเรื่อง การซ่อมแซมถนนสายบ่อโหด – ควนฝามี ซึ่งเรื่องนี้ผมเคยแจ้งให้สภาฯทราบไปแล้วครั้งหนึ่ง ในการดำเนินการโครงการที่เกินศักยภาพทาง อบต. ได้ของบประมาณไปยังหน่วยงานอื่นแล้ว ส่วนการซ่อมแซมที่เราสามารถดำเนินการเองได้จะดูอีกทีว่าปีหน้าเรามีเงินสะสมเหลือใช้อยู่จำนวนเท่าใดเพื่อจะได้พิจารณากันอีกทีหนึ่ง

ตอบข้อซักถามของ สมาชิก หมู่ที่ 2 เรื่องการก่อสร้างถนนลาดยาง DBST. สาย ส.ป.ก. หมู่ที่ 2 ตอนนี้ได้เรียกคู่สัญญามาทำสัญญาแล้วเพื่อเราจะรีบดำเนินการ ในส่วนของงบประมาณได้กันเงินไว้แล้ว สำหรับงบประมาณจะดูอีกทีว่าเป็นอำนาจของใคร ซึ่งโครงการที่ได้ทำสัญญาไว้แล้ว มีอยู่ 3 สาย ด้วยกัน มี ถนนสาย ส.ป.ก. หมู่ที่ 2 ถนนสายหนองสามสิบ หมู่ที่ 3 และ ถนนสายแยกท่าดิน หมู่บ้านจุฬาภรณ์พัฒนา 4 หมู่ที่ 7 ได้กันเงินไว้ซึ่งอยู่ในอำนาจของผู้บริหาร ส่วนโครงการที่ยังไม่ได้ทำสัญญาเป็นอำนาจของสภาฯต้องขอมติต่อสภาฯกันเงินไว้

ตอบข้อซักถามของประธานสภาฯ ที่ถามมาเรื่องงบประมาณรายจ่าย ไตรมาสที่ 4 ตอนนี้มีงบประมาณเข้ามาแล้ว สำหรับโครงการก่อสร้างที่ยังไม่ได้ดำเนินการ คือ งานก่อสร้างถนนลาดยาง ของหมู่ที่ 1 และ หมู่ที่ 6 ผมคิดว่า 2 โครงการนี้ต้องขออำนาจสภาฯ เพื่อให้สภาฯมีมติให้ความเห็นชอบในการกันเงินไว้

ที่ประชุม กราบเรียนประธานสภาฯ ผม นายสุพจน์ สังข์ทอง รองนายก อบต. จากการที่ท่านประธานสภาฯ ได้สอบถามมาเรื่อง การขอเครื่องจักรเครื่องสูบน้ำขนาดใหญ่ ไปยังผู้ว่าราชการจังหวัดฯว่าได้มาเมื่อไหร่ นั้น ผมได้รับ

มอบหมาย...

-8-

มอบหมายจากท่านนายกให้ไปประสานเรื่องนี้ ทางผู้ว่าราชการจังหวัดฯบอกว่าตอนนี้ทางจังหวัดฯได้ระดมเครื่องสูบน้ำไปช่วยเหลือเหตุไฟป่าพลุควนเคร็งที่เกิดขึ้นที่จังหวัดชะอวด ประมาณสิ้นเดือนนี้น่าจะมีคำตอบ

ประธานสภา ฯ ขอขอบคุณทุกท่านที่มาประชุมโดยพร้อมเพรียงกัน สำหรับวันนี้ขอเลิกประชุม

**เลิกประชุมเวลา** 15.30 น.

(ลงชื่อ) อรุณศักดิ์ ชูแก้ว ผู้จดรายงานการประชุม

(นายอรุณศักดิ์ ชูแก้ว)

เลขานุการสภาองค์การบริหารส่วนตำบลกุแหระ

(ลงชื่อ) ไพรสุริยันต์ ชำนาญกิจ ผู้รับรองรายงานการประชุม

(นายไพรสุริยันต์ ชำนาญกิจ)

ประธานสภาองค์การบริหารส่วนตำบลกุแหระ

รับรองสำเนารายงานการประชุม

(ลงชื่อ) คณะกรรมการตรวจรายงานการประชุม

( นายสมพร พงค์ทองเมือง )

รับรองสำเนารายงานการประชุม

(ลงชื่อ) คณะกรรมการตรวจรายงานการประชุม

( นายปรึกษา ชัยวิชิต )

รับรองสำเนารายงานการประชุม

(ลงชื่อ) คณะกรรมการตรวจรายงานการประชุม

( นายสันติศักดิ์ เพชรอาวุธ )

รับรองสำเนาถูกต้อง

(นายไพรสุริยันต์ ชำนาญกิจ)

ประธานสภาองค์การบริหารส่วนตำบลกุแหระ